rejauldu/bengali-wikipedia huggingface dataset:
পূর্ণিমা জয়রাম (জন্মঃ ১৯৬০) ভারতের তামিল চলচ্চিত্র জগতের একজন অভিনেত্রী। তামিল ভাষার চলচ্চিত্রের অভিনয় ছাড়াও তিনি মালয়ালাম, হিন্দি এবং তেলুগু ভাষার চলচ্চিত্রে অভিনয় করেছেন। পূর্ণিমা নায়িকা হিসেবে আশির দশকে অভিনয় করতেন, কিন্তু ১৯৮৪ সালে তার বিয়ে হয়ে গেলে তিনি অভিনয় করা ছেড়ে দেন, যদিও বহু বছর ২০১৩ সালে অভিনয় জগতে ফিরে আসেন এবং বয়স্ক মহিলার চরিত্রে তার অভিনয় জীবন পুনরায় শুরু হয়। তিনি বিয়ে করেন তামিল চলচ্চিত্র অভিনেতা এবং পরিচালক কে. ভাগ্যরাজকে এবং এই কে. ভাগ্যরাজ ডার্লিং ডার্লিং ডার্লিং নামের একটি চলচ্চিত্র বানান যেটি ১৯৮২ সালে মুক্তি পায় এবং ওখানে পূর্ণিমা অভিনয় করেন। তথ্যসূত্র  বহিঃসংযোগ    বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:তামিল টেলিভিশনের অভিনেত্রী
স্তিভ মঁদন্দা এমপিদি (, ; জন্ম: ২৮ মার্চ ১৯৮৫; স্তিভ মঁদন্দা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব রেনে এবং ফ্রান্স জাতীয় দলের হয়ে গোলরক্ষক হিসেবে খেলেন।  ২০০৩ সালে, মঁদন্দা ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০০৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন।  প্রারম্ভিক জীবন স্তিভ মঁদন্দা এমপিদি ১৯৮৫ সালের ২৮শে মার্চ তারিখে জায়ারের কিনশাসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মঁদন্দা ফ্রান্স অনূর্ধ্ব-২১ এবং ফ্রান্স বি দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৩ সালে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৩ বছরে ১৯ ম্যাচে অংশগ্রহণ করেছেন।  ২০০৮ সালের ২৭শে মে তারিখে, ২৩ বছর, ১ মাস ও ২৯ দিন বয়সে, ডান পায়ে ফুটবল খেলায় পারদর্শী মঁদন্দা ইকুয়েডরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন।https://int.soccerway.com/matches/2008/05/27/world/friendlies/france/ecuador/557780/https://www.transfermarkt.com/spielbericht/index/spielbericht/2345765 উক্ত ম্যাচের ৪৬তম মিনিটে গোলরক্ষক সেবাস্তিয়্যাঁ ফ্রের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2008-mai-frankreich-ecuador/ ম্যাচটি ফ্রান্স ২–০ গোলের ব্যবধানে জয়লাভ করেছিল।https://www.national-football-teams.com/matches/report/12292/France_Ecuador.html ফ্রান্সের হয়ে অভিষেকের বছরে মঁদন্দা সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ফ্রান্স  ২০০৮  ৩  ০ ২০০৯  ২  ০ ২০১০  ৮  ০ ২০১১  ১  ০ ২০১২  ১  ০ ২০১৩  ১  ০ ২০১৪  ৩  ০ ২০১৫  ২  ০ ২০১৬  ৩  ০ ২০১৭  ২  ০ ২০১৮  ২  ০ ২০১৯  ৪  ০ ২০২০  ২  ০ সর্বমোট  ৩৪  ০  তথ্যসূত্র  বহিঃসংযোগ                              বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ল্য আভ্র অ্যাথলেটিক ক্লাবের খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:পুরুষ ফুটবল গোলরক্ষক বিষয়শ্রেণী:লেজিওঁ দনরের নাইট বিষয়শ্রেণী:ফ্রান্সের নাগরিকীকৃত নাগরিক বিষয়শ্রেণী:ফরাসি পুরুষ ফুটবলার
জর্গ গ্রে হল একটি ক্যালিফোর্নিয়া-ভিত্তিক হাতঘড়ি মার্কা। Jorg Gray: Obama’s watch is the epitome of recessionista chicNot a Secret Anymore: Obama's Secret Service Watch   ইতিহাস  জর্গ গ্রে ১৯৯৮ সালে ক্যালিফোর্নিয়ার টুস্টিন এ লোগোমার্ক ইনক. দ্বারা একটি হাতঘড়ি লাইন হিসাবে প্রতিষ্ঠিত হয়েছিল।  মূলত, এর ঘড়িগুলি কর্পোরেশন এবং ফেডারেল সংস্থাগুলির জন্য প্রচারমূলক আইটেম হিসাবে তৈরি করা হয়েছিল।  এটি ২০০৯ সালে শুধুমাত্র খুচরা মার্কা হয়ে ওঠে    তথ্যসূত্র   বিষয়শ্রেণী:১৯৯৮-এ ক্যালিফোর্নিয়ায় প্রতিষ্ঠিত বিষয়শ্রেণী:হাতঘড়ি মার্কা
ম্যাথিউ কেপনেস একজন মার্কিন ভ্রমণ ব্লগার যিনি তার অনলাইন ছদ্মনাম নোমাডিক ম্যাট নামেও পরিচিত।   কেপনেসের জন্ম বোস্টনে।  তিনি ইতিহাসের শিক্ষক চেয়ে ম্যাসাচুসেটস বিশ্ববিদ্যালয়ে ভর্তি হন এবং ২০০৩ সালে স্নাতক হন। Daniel, Diane (20 August 2020). "'Nomadic Matt' Kepnes on being grounded and setting up roots - The Boston Globe". BostonGlobe.com. Retrieved 26 March 2024. ২৩ বছর বয়স পর্যন্ত, তিনি কখনও মার্কিন যুক্তরাষ্ট্রের বাইরে নি  কিন্তু ২০০৫ সালে তিনি থাইল্যান্ড ভ্রমণ করেন।  এই ভ্রমণ শেষে তিনি চাকরি ছেড়ে দেন, এমবিএ শেষ করেন এবং বিশ্ব ভ্রমণ শুরু করেন এবং তার অভিজ্ঞতা সম্পর্কে ব্লগ লিখতে শুরু করেন।   কেপনেসের প্রথম বই, "হাউ টু ট্রাভেল দ্য ওয়ার্ল্ড অন ৫০ ডলার এ ডে: ট্রাভেল চিপার, লংগার, স্মার্টার ", ২০১৩ সালে পেঙ্গুইন এটি প্রকাশ করে।  ২০১৫ সালে এর দ্বিতীয় সংস্করণ প্রকাশিত হয় এবং এটি নিউ ইয়র্ক টাইমসের বেস্টসেলার ছিল।  ২০১৮ সালে তিনি তার "নোমাডিক ম্যাট'স গাইড টু ব্যাকপ্যাকিং ইউরোপ" ই-বুকটি ক্রাউডফান্ডিং এর মাধ্যমে প্রাথমিক মুদ্রা অফার ব্যবহার করেছিলেন  ২০১৯ সালের জুলাই মাসে, কেপনেস তার স্মৃতিকথা, "টেন ইয়ার্স আ নোমাড: আ ট্রাভেলার্স জার্নি হোম" প্রকাশ করেন।   কেপনেস ১০০ টিরও বেশি দেশ ভ্রমণ করেছেন।   তথ্যসূত্র    বহিঃসংযোগ    ব্যক্তিগত সাইট  বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন ভ্রমণ লেখক বিষয়শ্রেণী:বোস্টনের লেখক
আরউইন অ্যালান রোজ (১৬ জুলাই, ১৯২৬ - ২ জুন, ২০১৫) একজন মার্কিন জীববিজ্ঞানী। তিনি ২০০৪ সালে রসায়নে নোবেল পুরস্কার লাভ করেন।   জীবনী  শিকাগো বিশ্ববিদ্যালয় থেকে প্রাণরসায়নে ১৯৪৮ সালে ব্যাচেলর্স এবং ১৯৫২ সালে পিএইচডি ডিগ্রি অর্জন করেন। ১৯৫৪ থেকে ১৯৬৩ সাল পর্যন্ত ইয়েল বিশ্ববিদ্যালয়ের স্কুল অব মেডিসিনের প্রাণরসায়নে শিক্ষক হিসেবে কর্মরত ছিলেন। তিনি বর্তমানে ইউনিভার্সিটি অব ক্যালিফোর্নিয়া, আরভিন এর স্কুল অব মেডিসিনের শারীরবিদ্যা এবং বায়োফিজিক্সের ডিস্টিঙ্গুইশড অধ্যাপক হিসেবে কর্মরত।   পুরস্কার ও সম্মাননা   নোবেল পুরস্কার   তথ্যসূত্র    বহি:সংযোগ   বিষয়শ্রেণী:১৯২৬-এ জন্ম বিষয়শ্রেণী:নোবেল বিজয়ী রসায়নবিদ বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:২০১৫-এ মৃত্যু বিষয়শ্রেণী:মার্কিন জীববিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
পেপাক () পাকিস্তানের একটি দেশীয় পেমেন্ট পরিষেবা।  এটি আন্তর্জাতিক পেমেন্ট স্কিমের আন্তঃ-পরিবর্তন খরচ বাঁচাতে ওয়ানলিঙ্ক দ্বারা ২০১৬ সালে চালু করা হয়েছিল। পেপাক কার্ড শুধুমাত্র এটিএম, পিওএস টার্মিনাল এবং পাকিস্তানের মধ্যে অনলাইন লেনদেনে ব্যবহার করা যেতে পারে।  নতুন পেমেন্ট স্কিমের লক্ষ্য হল ভিসা, মাস্টারকার্ড এবং ইউনিয়নপে-এর মতো অন্যান্য আন্তর্জাতিক পেমেন্ট স্কিমের সাথে দেশীয় বাজারে প্রতিযোগিতা করা।   এছাড়াও দেখুন    রূপে  গুগল পে   তথ্যসূত্র    বহিঃসংযোগ    পেপ্যাক ওয়েবসাইট   বিষয়শ্রেণী:২০১৬-এ পাকিস্তানে প্রতিষ্ঠিত বিষয়শ্রেণী:ডেবিট কার্ড প্রদানকারী সমিতি বিষয়শ্রেণী:ক্রেডিট কার্ড প্রদানকারী সমিতি বিষয়শ্রেণী:পাকিস্তানে ব্যাংকিং বিষয়শ্রেণী:পাকিস্তানি মার্কা বিষয়শ্রেণী:পরিশোধ ব্যবস্থা বিষয়শ্রেণী:২০১৬-এ প্রতিষ্ঠিত আর্থিক পরিষেবা প্রদানকারী কোম্পানি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  —শাকিল (আলাপ · অবদান) ১৪:৪৬, ২৭ এপ্রিল ২০২৫ (ইউটিসি) :অপারেশন ব্রহ্মা   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এটা খুবই সাধারন একটা ঘটনা। এই ভূমিকম্পে অনেক দেশ নিজস্ব উদ্ধার প্রচেষ্টা চালিয়েছে, সবার নামে আলাদা আলাদা পাতা করা সম্ভব না। এটা বিশেষ কিছু নয়। NahidHossain (আলাপ) ২২:১৬, ৩০ মার্চ ২০২৫ (ইউটিসি)  এটি খুব স্বাভাবিক ঘটনা নয়। এটাকে বিশেষভাবে নামমকরণ করা হয়। এছাড়া বিশ্বের বহু পত্রপত্রিকায় এটি নিয়ে খুব আলোচনা হচ্ছে। 103.147.167.171 (আলাপ) ০০:১১, ১ এপ্রিল ২০২৫ (ইউটিসি) অন্যান্য দেশের উদ্ধার অভিযানের তুলনায় এটি আলাদা কেন যে এর জন্য একটি নিজস্ব পাতা থাকবে? ভারতের এই উদ্ধার অভিযানের উপকরণ, সম্পদ, জনবল সবকিছুই অন্যান্য দেশের মতোই। আমার মতামত এটির নিজস্ব উইকিপিডিয়া নিবন্ধের প্রয়োজন নেই। - NahidHossain (আলাপ) ১৩:৩১, ১ এপ্রিল ২০২৫ (ইউটিসি) দয়াকরে কোনো হিংসাত্তকভাবে বা জাতিগত বৈচিত্রতার দিক বিবেচনা করে একটি ভাল পাতার ক্ষতি করবেন না। 103.147.167.171 (আলাপ) ০০:১৫, ১ এপ্রিল ২০২৫ (ইউটিসি) পাতার ক্ষতি হবে কেন!! আমরা এখানে সবাই মিলে একটি বিশ্বকোষ লিখতে আসছি। এখানে বিশ্বকোষীয় পাতা থাকবে এটা যেমন গুরুত্বপূর্ন তেমনি অবিশ্বকোষীয় পাতা অপসারন হয়ে যাবে এটাও সমান গুরুত্বপূর্ন। - NahidHossain (আলাপ) ১৩:৩২, ১ এপ্রিল ২০২৫ (ইউটিসি) WP:RSNOI অনুসারে । সমস্ত সংবাদ উৎস স্থানীয়, (দ্য উইক ছাড়া)। ―  ☪  কাপুদান পাশা (✉) ১৪:৫৭, ১ এপ্রিল ২০২৫ (ইউটিসি) সমর্থন  Desher Maati (আলাপ) ১৫:২১, ২৫ এপ্রিল ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দ্য ক্লেফট (২০০৭) নোবেল বিজয়ী সাহিত্যিক ডোরিস লেসিং এর লেখা একটি উপন্যাস।Hardback Fourth Estate  paperback Harper Perennial The Observer, 7 January 2007: "Women and children first: A plot-less, character-less novel shouldn't work but, in Doris Lessing's expert hands, The Cleft most certainly does" by Geraldine BedellWashington Post 19 August 2007: "Of Woman Born: A legend about an ancient race of females -- and their downfall" by Elizabeth BearNew Statesman 15 January 2007 "Women in love" by Henrietta ClancyReview in The Scotsman - registration requiredThe Daily Telegraph 14 January 2007  "Where do little boys come from?" by Claudia Fitzherbert এটি মূলত নারীবাদের উপরে লেখা অন্যতম একটি উপন্যাস।  কাহিনী সংক্ষেপ গল্পটি রোমান সম্রাট নিরোর রাজত্ব কালে একজন রোমান ঐতিহাসিক দ্বারা বর্ণনা করা হয়। সে গল্পটি বলে মনুষ্যজাতির শুরুর গোপন ইতিহাস হিসেবে, যা একত্রিত করা হয় বিভিন্ন নথিপত্রের বর্জিতাংশ এবং কথিত ইতিহাস থেকে যা যুগ যুগ ধরে বলা হচ্ছে।  সৃষ্টির শুরুতে মনুষ্যজাতি শুধুমাত্র নারীদের দ্বারা অযৌন প্রক্রিয়ায় উৎপাদন করা হতো। এই নারীরা ছিলো শান্ত জাতি এবং তাদের অল্প কিছু সমস্যা ছিলো। তারা সমুদ্রের পাড়ে বাস করতো এবং আংশিকভাবে জলজও ছিলো। তারা নিজেদেরকে ক্লেফট নামে ডাকতো যা একটি বড় শিলা দ্য ক্লেফট এর একটি বড় ফাটল থেকে এসেছে, যেটিকে তারা পবিত্র বলে গণ্য করতো এবং শিলাটি দেখতে নারী যোনির অনুরূপ ছিলো।  একদিন একজন ক্লেফট একটি পুরুষ সন্তান জন্ম দেয় যেটিকে তারা দানব নামে অভিহিত করে। এটি এমন ভয়ের উদ্রেক ঘটায় যে ছেলেটিকে ক্লেফটরা হত্যা করে। কিন্তু আরও দানব জন্ম হতে থাকে এবং ক্লেফটরা দানব নামে অভিহিত ছেলে শিশুদের একটি শিলার উপর রেখে আসে মারা যাওয়ার জন্য। কতগুলো ঈগল যেগুলো তাদের পাশেই বাস করতো, তারা মরণাপন্ন শিশুদের দেখে ছোঁ মেরে নিয়ে যায় এবং তাদেরকে কাছের একটি উপত্যকায় ফেলে দেয় যেখানে শিশু গুলো উপকারী হরিণ কর্তৃক পালিত হয়। বাচ্চা গুলো ধীরে ধীরে বড় হয় এবং নিজেদেরকে প্রতিরোধ করতে শেখে। ঈগলের দ্বারা আরো অনেক বালক শিশু ঐখানে আনার দ্বারা দ্রুত তাদের নিজেরদের একটি আলাদা জাতির উত্থান ঘটে।  একদিন একজন নারী ঐ উপত্যকার উপর দিয়ে বেড়ানোর সময় ঐখানের নতুন পুরুষ জাতির দ্বারা ধর্ষিত হয়। তারপর নারীটি ঐখান থেকে পালিয়ে আসে এবং নয় মাস পরে নতুন, মিশ্র ধরনের এক শিশুর জন্ম দেয়। যখন ঐ নারীটি (ক্লেফট) এই ঘটনা অন্য সব ক্লেফটদের বলে তখন এই দুই জাতি একে অপরের সংস্পর্শে আসে। তবুও ক্লেফটদের কর্ত্রী দানবগুলোকে (পুরুষ) ভয় পায় এবং মেরে ফেলার সিদ্ধান্ত নেয়।  তথ্যসূত্র  বিষয়শ্রেণী:ডোরিস লেসিং-এর উপন্যাস বিষয়শ্রেণী:২০০৭-এর উপন্যাস
{{find sources multi/template |1              =  |2              =  |3              =  |4              =  |5              =   |link1          =  |link3          =  |link4          =  |link5          =  |link6          =  |link7          =  |link8          =  |link9          =  |link10         =  |link11         =  |link12         =  |link13         =  |link14         =  |link15         =  |link16         =  |link17         =  |link18         =  |link19         =  |link20         =   |free           =  }}
শ্রীমতী বিষ্ণুপ্রিয়া দেবী ছিলেন শ্রীমন্মহাপ্রভু চৈতন্যদেবের সহধর্মিণী। ষোড়শ শতাব্দীর নবদ্বীপ ধামের বিশিষ্ট বিদুষী নারী। তৎকালীন হিন্দু সমাজ সংস্কারে চৈতন্য মহাপ্রভুকে সাহায্য করতেন। তিনি পরম বৈষ্ণব সাধিকাও ছিলেন। তিনি পশ্চিমবঙ্গের নবদ্বীপ শহরে জন্মগ্রহণ করেন।  প্রথম জীবন ষোড়শ শতকের এক বসন্তকালে শ্রীপঞ্চমী তিথিতে শ্রী নবদ্বীপ ধামে বৈদিক মন্ত্র গর্জ্জনা মধ্যে রাজপণ্ডিত শ্রীমন্ত সনাতন মিশ্রের গৃহে কুমারী বিষ্ণুপ্রিয়া জন্ম গ্রহণ করেন। কন্যার নামকরণ তাৎপর্যপূর্ণ ভাবে করা হল "বিষ্ণুপ্রিয়া" যাহা বিষ্ণুপত্নী দেবী লক্ষ্মী-সরস্বতীর পর্যায় । অক্ষর পরিচয়াদি প্রাথমিক শিক্ষা তিনি তাহার গৃহ থেকেই প্রাপ্ত করেন এবং সনাতন মিশ্রর বাড়ি তে টোল থাকা দরূন পণ্ডিত সনাতন মিশ্রর নিজ ছাত্রদেরকে বেদ-বেদান্ত-দর্শনাদি শাস্ত্রীয় শিক্ষা দিতেন । এইসব শাস্ত্র শিক্ষা কুমারী বিষ্ণুপ্রিয়া সরাসরি না প্রাপ্ত করা সত্ত্বেও তিনি নিত্য আড়ালে শাস্ত্রচর্চা শুনে শুনে বড় হন এবং খুব দ্রুতই গূঢ়ভাবে শাস্ত্রীয় জ্ঞাজ্ঞান এবং বাকপটুতে পারঙ্গত প্রাপ্ত করেন। সেই যুগীয় মহিলাদের মধ্যে এমন এক বিদুষী নারী হওয়া অনেক দুর্লভ বিষয় ছিল।   অতঃপর কুমারী বিষ্ণুপ্রিয়ার নবযৌবন প্রাপ্ত অবস্থায় শ্রী নবদ্বীপ ধামের পণ্ডিত শ্রীমন্ত বিশ্বম্ভর মিশ্র (নিমাই পণ্ডিতের) সঙ্গে তাহার বিবাহ সম্পন্ন হয়। তিনি  বিশ্বম্ভরের দ্বিতীয় স্ত্রী ছিলেন। ইতিহাসকার এবং জনশ্রুতি থেকে জানা যাযয়, শ্রীমন্ত সনাতন মিশ্রের পূর্বপুরুষ মিথিলাঞ্চল থেকে আগত বৈদিক ব্রাহ্মণ ছিলেন এবং পরবর্তীতে তিনিও এক ধনাঢ্য রাজপণ্ডিত ছিলেন।  শেষ জীবন শ্রী চৈতন্য মহাপ্রভু গৃহত্যাগ করার পর তিনি প্রচুর কষ্ট পেয়েছিলেন। স্বামী বিরহ যন্ত্রনায় তিনি বাকি জীবনটা উৎসর্গ করেন ভগবানের সেবার জন্য। তিনি পণ্ডিত ও জ্ঞানী মহিলা ছিলেন।  অনেক পতিত এবং মূঢ়জনকে আধ্যাত্মিক জ্ঞান দান করেছিলেন। শেষ জীবনে একবার স্বামীর সাথে দেখা করার সুযোগ হয়েছিল তার। সন্ন্যাস নেওয়ার পর মহাপ্রভু একবারই তার মাকে দেখতে আসেন। তখন বিষ্ণুপ্রিয়া মহাপ্রভুকে একটু প্রদীপ দেখাবার সুযোগ পেয়েছিলেন। স্বামীকে প্রণাম করার পর তাকিয়ে দেখেন স্বামী আর সেখানে নেই। শুধু রয়ে গেছে তার খড়ম। ইতিহাসে তিনি সম্ভবত একমাত্র নারী যিনি পরবর্তী সমগ্র জীবনে শুধু স্বামীর খড়ম পূজা করেই কাটিয়ে দিয়েছিলেন। স্বামীর প্রতি তার যে অগাধ ভালোবাসা, প্রেমাশ্রুতা, তাকে মহীয়সী বানিয়েছে, তাই সকল হিন্দুনারীগণের আদর্শ হিসেবে বিবেচিত হন।   তথ্যসূত্র   বিষয়শ্রেণী:নদিয়া জেলার ব্যক্তি বিষয়শ্রেণী:১৬শ শতাব্দীর হিন্দু বিষয়শ্রেণী:১৬শ শতাব্দীর ভারতীয় নারী বিষয়শ্রেণী:১৬শ শতাব্দীর ভারতীয় ব্যক্তি
শাহরি বুজুর্গ জেলা (এছাড়াও: শাহর-ই-বোজর্গ) পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা।জেলাটির রাজধানী শহর হচ্ছে শাহরি বুজুর্গ জেলা। জেলাটির উত্তরপশ্চিম সীমানাটি আফগানিস্তান ও তাজিকিস্তানের মধ্যবর্তী আন্তর্জাতিক সীমানা বরাবর এবং দক্ষিণ-পশ্চিম সীমান্ত তখর প্রদেশের সাথে সংযুক্ত রয়েছে। এটি প্রদেশটির পশ্চিম প্রান্তে অবস্থিত। শাহরি বুজুর্গ জেলার মোট জনসংখ্যার প্রায় ৪২,০০০ জন বাসিন্দাদের জনবসতি রয়েছে।  শাহরি বুজুর্গ নামটি দারি শব্দ থেকে এসেছে, যার অর্থ হচ্ছে মহান শহর।  ২০০৫ সালে ভূমিকম্প হওয়ার কারণে জেলাটিতে প্রচুর পরিমানে ক্ষয়ক্ষতি হয়েছিল।  তথ্যসূত্র  বহিঃসংযোগ  আফগানিস্তান তথ্য ব্যবস্থাপনা পরিষেবার মানচিত্র  বিষয়শ্রেণী:বাদাখশন প্রদেশের জেলা
দাওয়ালমেতি () ভারতের মহারাষ্ট্র রাজ্যের নাগপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে দাওয়ালমেতি শহরের জনসংখ্যা হল ৮৮০৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে দাওয়ালমেতি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
thumb|right|300px|পেলি ক্রসিঙের কাছে পেলি নদী ও তার উপরে অবস্থিত একটি সেতু পেলি নদী () কানাডার একটি নদী যা য়ুকন নদীতে গিয়ে পড়েছে। এটি ম্যাকেনজি পর্বতমালার পশ্চিমে উৎপত্তিলাভ করে দক্ষিণ-মধ্য য়ুকনের মধ্য দিয়ে ৫৩০ কিমি প্রবাহিত হয়েছে। রস ও ম্যাকমিলান নদীগুলি এই নদীতে এসে মিশেছে।  পেলি নদীর তীরেই আদিবাসী য়ুকন জাতির তিনটি লোকালয় রস রিভার, ফারো ও পেলি ক্রসিং অবস্থিত। পেলি ক্রসিং ও ফারোতে পেলি নদীর উপর দিয়ে সেতু রয়েছে। পেলি ও ইয়ুকন নদীর সঙ্গমস্থলে ফোর্ট সেলকার্ক শহরে হাডসন বে কোম্পানির একটি বাণিজ্যকেন্দ্র অবস্থিত।  হাডসন বে কোম্পানির প্রাক্তন গভর্নর স্যার জন হেনরি পেলি-র নামে নদীটির নামকরণ করা হয়।   তথ্যসূত্র   বিষয়শ্রেণী:ইউকনের নদী বিষয়শ্রেণী:ইউকন নদীর উপনদী
কমলা মানকেকর (  –২০১৮) ছিলেন একজন ভারতীয় সাংবাদিক, লেখক এবং সমাজকর্মী। স্বাধীন ভারতের প্রথম দিকের মহিলা সাংবাদিকদের মধ্যে তিনি সবচেয়ে বেশি পরিচিত।   জীবন এবং কর্মজীবন  কমলা মানকেকর ব্রিটিশ ভারতের লাহোরে (বর্তমানে পাকিস্তানে) জন্মগ্রহণ করেন। তাঁর মা ও বাবা ছিলেন যথাক্রমে লীলাবতী এবং হরবনস লাল। দেশভাগের সময় তাঁর পরিবার পশ্চিম পাঞ্জাব থেকে ভারতে শরণার্থী হিসেবে পালিয়ে আসে।  দিল্লিতে, তিনি শরণার্থী শিবির কলেজে পড়াশোনা করেছিলেন এবং সাংবাদিকতায় সান্ধ্যকালীন স্নাতকোত্তর ক্লাস করেছিলেন।  কমলা মানকেকর তাঁর কর্মজীবন শুরু করেছিলেন ইন্ডিয়ান নিউজ ক্রনিকলের লেখক, কলামিস্ট এবং উপ-সম্পাদক হিসেবে, ১৯৫০ সালে, তিনি টাইমস অফ ইন্ডিয়ায় কাজ শুরু করেন, যেখানে তিনি একজন লেখক, উপ-সম্পাদক এবং চলচ্চিত্র সমালোচক ছিলেন। পরে তিনি পাঁচ বছর ধরে দ্য ইন্ডিয়ান এক্সপ্রেসে কাজ করেন। অবশেষে তিনি একজন মুক্তপেশা (ফ্রিল্যান্স) সাংবাদিক হিসেবে কাজ শুরু করেন।  ১৯৫৮ সালে, তিনি দ্য ইন্ডিয়ান এক্সপ্রেস এবং দ্য টাইমস অফ ইন্ডিয়ার লেখক ও প্রাক্তন সম্পাদক ডি আর মানকেকরকে বিয়ে করেন। তাঁরা পরবর্তীতে ডিক্লাইন অ্যাণ্ড ফল অফ ইন্দিরা গান্ধী বইটির সহ-লেখক হিসেবে কাজ করেছিলেন।  নাগরিক সমাজের একজন সক্রিয় সদস্য হিসেবে তিনি বোম্বেতে কনজিউমার গাইডেন্স সোসাইটি প্রতিষ্ঠায় সহায়তা করেছিলেন। তিনি অল ইণ্ডিয়া উইমেন'স কনফারেন্সের দীর্ঘদিনের সদস্য ছিলেন। তিনি দিল্লি রাজ্য মহিলা কমিশনের প্রথম চেয়ারপারসন ছিলেন, ভারতের জাতীয় সংহতি পরিষদের সদস্য ছিলেন, এবং ভারতের চলচ্চিত্র সেন্সর বোর্ডের সদস্য ছিলেন।  ১৯৬০-এর দশকে, তিনি র‍্যালিস ইণ্ডিয়া লিমিটেডের জনসংযোগ বিভাগের প্রধান ছিলেন।  ২০১৪ সালে, তিনি তাঁর স্মৃতিকথা, ব্রেকিং নিউজ: এ ওম্যান ইন এ ম্যানস ওয়ার্ল্ড -এ একজন অগ্রণী ভারতীয় মহিলা সাংবাদিক হিসেবে তাঁর অভিজ্ঞতার কথা লিখেছেন।  তাঁর স্বামীর মৃত্যুর পর, তিনি নিজের সন্তানদের কাছে থাকার জন্য ক্যালিফোর্নিয়ায় চলে আসেন।   লেখা    অ্যাবর্শন: এ সোশ্যাল ডিলেমা (১৯৭৩)  ভলান্টারি এফোর্ট ইন ফ্যামিলি প্ল্যানিং: এ ব্রিফ হিস্ট্রি ইতিহাস (১৯৭৪)  উইমেন ইন ইণ্ডিয়া (১৯৭৫)  ডিক্লাইন অ্যাণ্ড ফল অফ ইন্দিরা গান্ধী (১৯৭৭, ডি. আর. মানকেকরের সাথে)  নগেন্দ্র সিং, এ মেনি স্প্লেণ্ডার্ড লাইফ (১৯৯৮)  উইমেন পায়োনিয়ার্স ইন ইণ্ডিয়া'স রেনেসাঁ (২০০২, সুশীলা নায়ারের সাথে)  কালচার অ্যাণ্ড রিলিজিয়াস ট্র্যাডিশনস ইন টেম্পলস অফ গোয়া (২০০৪)  ব্রেকিং নিউজ: এ ওম্যান ইন এ ম্যান'স ওয়ার্ল্ড (২০১৪)   তথ্যসূত্র   বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:ভারতীয় অ-কল্পকাহিনী লেখিকা বিষয়শ্রেণী:ভারতীয় নারী সাংবাদিক বিষয়শ্রেণী:২০১৮-এ মৃত্যু বিষয়শ্রেণী:১৯২৮-এ জন্ম বিষয়শ্রেণী:অপর্যালোচিত অনুবাদসহ পাতা
অর্ধেন্দু কুমার দে (২৪ মার্চ ১৯৩৮ - ২৭ জুলাই ২০২২) একজন ভারতীয় রাজনীতিবিদ এবং আসাম সরকারের সেচ ও মৃত্তিকা সংরক্ষণ মন্ত্রী ছিলেন। তিনি ১৯৯১ থেকে ২০০৬ পর্যন্ত কংগ্রেসের- এর সদস্য হিসাবে হোজাই নির্বাচনী এলাকা থেকে আসাম বিধানসভায় নির্বাচিত হন। তিনি ২০১১ থেকে ২০১৬ পর্যন্ত হোজাই থেকে বিধায়ক হিসাবে পুনঃনির্বাচিত হন। ২০২১ সালের এপ্রিলে তিনি ভারতীয় জাতীয় কংগ্রেস ত্যাগ করেন।   ব্যক্তিগত জীবন  তিনি অশ্বিনী কুমার দে এবং হেমলতা দে-এর ২৪ মার্চ ১৯৩৮ সালে জন্মগ্রহণ করেন। তিনি আসামের হোজাইয়ের বাসিন্দা ছিলেন। ১৯৬৬ সালে তিনি মায়া দেকে বিয়ে করেন, যার সাথে তার একটি ছেলে ছিল।   মৃত্যু এবং প্রতিক্রিয়া  তাকে ভর্তি করা হয় গৌহাটি মেডিকেল কলেজ ও হাসপাতালে (জিএমসিএইচ) যেখানে তিনি চিকিৎসাধীন ছিলেন। ২৭ জুলাই ২০২২ তারিখে তিনি ৮৪ বছর বয়সে একই হাসপাতালে মারা যান।  তার মৃতদেহ হোজাইতে তার বাসভবনে নিয়ে যাওয়া হয় যেখানে শেষকৃত্য সম্পন্ন হয়।.   তথ্যসূত্র   বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:আসাম বিধানসভার সদস্য ১৯৯১-১৯৯৬ বিষয়শ্রেণী:করিমগঞ্জ জেলার ব্যক্তি বিষয়শ্রেণী:কটন কলেজ, গুয়াহাটির প্রাক্তন শিক্ষার্থী বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:২০২২-এ মৃত্যু বিষয়শ্রেণী:১৯৩৮-এ জন্ম
তালেব আল-সানা (, , জন্ম ২৫ ডিসেম্বর ১৯৬০), কখনও কখনও বানান তালাব আল-সানা বা এর বিভিন্নতা, তিনি একজন ইসরায়েলি আরব বেদুইন রাজনীতিবিদ এবং আইনজীবী। ২০১৩ সালে তার আসন হারানোর আগ পর্যন্ত তিনি নেসেটের দীর্ঘতম আরব সদস্য ছিলেন।   জীবনী  নেগেভের তেল আরাদে জন্মগ্রহণ করেন, তিনি বেদুইন বংশোদ্ভূত ইসরায়েলের একজন আরব নাগরিক । এল-সানা জেরুজালেমের হিব্রু বিশ্ববিদ্যালয়ে আইন অধ্যয়ন করেছেন এবং পেশায় একজন আইনজীবী। তিনি নেগেভের অনেক দাতব্য সংস্থায়ও সক্রিয়।  এল-সানা বিবাহিত এবং পাঁচ সন্তানের জনক। তিনি নেগেভের লাকিয়ার বেদুইন শহরে থাকেন।   রাজনৈতিক কর্মজীবন  এল-সানা প্রথম আরব ডেমোক্রেটিক পার্টির পক্ষে ১৯৯২ সালে ১৩ তম নেসেটে নির্বাচিত হন। ১৯৯৬ সালের নির্বাচনের আগে, দলটি ইউনাইটেড আরব লিস্টের সাথে একটি যৌথ তালিকায় দৌড়েছিল, এল-সানা তার আসন ধরে রেখেছিল। এডিপি এর পরেই সংযুক্ত আরব তালিকায় একীভূত হয়। ১৫ তম নেসেটে, তিনি মাদকদ্রব্যের অপব্যবহার কমিটির চেয়ারম্যান হিসেবে দায়িত্ব পালন করেন।  ২০০৩ সালের নির্বাচনের পর, তিনি সংযুক্ত আরব তালিকার সংসদীয় দলের প্রধান হন। যখন দলটি আহমদ তিবির তায়ালের সাথে একটি যৌথ তালিকায় ২০০৬ সালের নির্বাচনে অংশ নেয়, তখন আল-সানা সামগ্রিক দলের প্রধান ছিলেন। ২০০৯ সালের নির্বাচনে তিনি আবারও আসনটি ধরে রাখেন।  ২০১৩ সালের নির্বাচনের কিছুক্ষণ আগে, আল-সানা আরব ডেমোক্রেটিক পার্টিকে পুনঃপ্রতিষ্ঠিত করার জন্য নেসেটে ইউনাইটেড আরব লিস্ট গ্রুপ ছেড়ে চলে যায়। যাইহোক, তিনি শেষ পর্যন্ত নির্বাচনে ইউনাইটেড আরব তালিকার সাথে দৌড়েছিলেন, তালিকায় পঞ্চম স্থানে ছিলেন। যাইহোক, দলটি মাত্র চারটি আসন জিতেছে, যার ফলে এল-সানা নেসেট ত্যাগ করেছে।  এল-সানা ইসরায়েলি সরকারের বিরুদ্ধে তার স্পষ্টভাষী সমালোচনার জন্য পরিচিত, ২০১০ সালে জেরুজালেম পোস্টের একজন ভাষ্যকারকে পরামর্শ দিয়েছিলেন যে এল-সানাকে ফিলিস্তিনি কর্তৃপক্ষ-নিয়ন্ত্রিত অঞ্চলে নির্বাসিত করা হবে।   তথ্যসূত্র   বহিঃসংযোগ  বিষয়শ্রেণী:সংযুক্ত আরব তালিকার রাজনীতিবিদ বিষয়শ্রেণী:নেসেটের সদস্য ২০০৯-২০১৩ বিষয়শ্রেণী:নেসেটের সদস্য ২০০৬-২০০৯ বিষয়শ্রেণী:নেসেটের সদস্য ২০০৩-২০০৬ বিষয়শ্রেণী:নেসেটের সদস্য ১৯৯৯-২০০৩ বিষয়শ্রেণী:নেসেটের সদস্য ১৯৯৬-১৯৯৯ বিষয়শ্রেণী:নেসেটের সদস্য ১৯৯২-১৯৯৬ বিষয়শ্রেণী:ইসরায়েলি মুসলিম বিষয়শ্রেণী:জেরুসালেমের হিব্রু বিশ্ববিদ্যালয়ের আইন অনুষদের প্রাক্তন শিক্ষার্থী বিষয়শ্রেণী:নেসেটের বেদুইন সদস্য বিষয়শ্রেণী:বেদুইন ইসরায়েলি বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:আরব গণতান্ত্রিক দল (ইসরায়েল) এর নেতা বিষয়শ্রেণী:আরব গণতান্ত্রিক দল (ইসরায়েল) এর রাজনীতিবিদ
সমুদ্রবর্মণ (রাজত্বকাল ৩৭৪-৩৯৮ খ্রিষ্টাব্দ) কামরূপ রাজ্য শাসনকারী বর্মণ রাজবংশের দ্বিতীয় রাজা ছিলেন।   পরিচিতি  আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের প্রতিষ্ঠাতা পুষ্যবর্মণের পুত্র সমুদ্রবর্মণের নাম জানা যায়। তার পত্নীর নাম ছিল দত্ত দেবী ও পুত্রের নাম ছিল বলবর্মণ।  তথ্যসূত্র     বিষয়শ্রেণী:বর্মণ রাজবংশ বিষয়শ্রেণী:হিন্দু রাজশাসক বিষয়শ্রেণী:৪র্থ শতাব্দীর ভারতীয় রাজশাসক